Det nordjyske firma Urtekram, som holder til i Mariager, er mest kendt for at sælge økologiske fødevarer og produkter, der er rettet mod veganere, vegetarer og personer med allergi inklusiv laktose- og glutenfri produkter. Men virksomheden producere også plejeprodukter, og indtil nu har de mange forskellige creme været i plastiktuber, som primært er lavet af mineralsk olie, men nu skifter virksomheden det ud med emballage, der er lavet af sukkerrør. - Førhen blev vores body care emballager fremstillet af mineralsk olie, men det har vi i lang tid haft et stort ønske om at ændre, siger Urtekram Brand Manager, Sofia Ganer, og tilføjer: - Derfor udskifter vi nu løbende vores body care plastemballager med plantebaserede flasker og tuber fremstillet af sukkerrør. Det betyder, at mere end 85 % af Urtekram body care sortiment i løbet af 2019 vil være i plantebaserede emballager fremstillet af sukkerrør.

Referat:
I løbet af 2019 vil mere end 85 procent af det nordjyske brand Urtekrams body care sortiment komme i plantebaserede flasker og tuber.